
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάθεση αρμοδιοτήτων στους Υφυπουργούς Γεωρ¬ 


γίας Ευάγγελο Αργύρη και Φώτη Χατζημιχάλη. 1 

Ανάθεση αρμοδιοτήτων στους Υφυπουργούς Πολιτι¬ 
σμού . 2 


ΑΠΟΦΑΣΕΙΣ 

Αριθ. 399580 (1) 

Ανάθεση αρμοδιοτήτων στους Υφυπουργούς Γεωργίας 
Ευάγγελο Αργύρη και Φώτη Χατζημιχάλη. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Των άρθρων 81 και 83 παρ. 2 του Συντάγματος. 

β. Του άρθρου 16 παρ. 1 και 5 και 22 παρ. 3 του Ν. 
1558/1985 «Κυβέρνηση και Κυβερνητικά Όργανα» (ΦΕΚ 
Α’ 137). 

γ. Του άρθρου 29 Ατού Ν. 1558/1985 (ΦΕΚΑΊ37), όπως 
προστέθηκε με το άρθρο 27 του Ν. 2081/1992 (ΦΕΚ Α' 
154) και αντικαταστάθηκε με το άρθρο 1 παρ. 2περ.ατου 
Ν. 2469/1997 (ΦΕΚΑ'38). 

δ. Του Προεδρικού Διατάγματος 402/1988 «Οργανι¬ 
σμός του Υπουργείου Γεωργίας», όπως τροποποιήθηκε 
μεταγενέστερα (ΦΕΚ Α' 187). 

ε. Του Προεδρικού Διατάγματος 388/2001 «Διορισμός 
Υπουργών, Αναπληρωτή Υπουργού και Υφυπουργών» 
(ΦΕΚ Α'254). 

2. Την 710/2.12.1992 απόφαση του Πρωθυπουργού 
«Σύσταση δέκα τριών (13) Υφυπουργών» (ΦΕΚ Β' 172). 

3. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού προϋπολογισμού, 
αποφασίζουμε: 


ΑΡΘΡΟ 1 

1. Ο Υπουργός Γεωργίας, έχει την ευθύνη για τη δια¬ 
μόρφωση της πολιτικής του Υπουργείου στα πλαίσια της 
γενικότερης κυβερνητικής πολιτικής και των αποφάσεων 
του Υπουργικού Συμβουλίου και των άλλων συλλογικών 
κυβερνητικών οργάνων και είναι αρμόδιος για όλα τα θέ¬ 
ματα, που αφορούν στα ετήσια και πολυετή προγράμμα¬ 
τα ιδιωτικών και δημοσίων επενδύσεων, στα προγράμμα¬ 
τα ανάπτυξης και στα μέτρα πολιτικής τιμών και οικονομι¬ 
κών ενισχύσεων. 

ΑΡΘΡΟ 2 

1. Στον Υφυπουργό Γεωργίας Ευάγγελο Αργύρη ανα¬ 
θέτουμε την άσκηση των αρμοδιοτήτων που απορρέουν 
από τις κείμενες διατάξεις για τα αντικείμενα: 

α) της Γενικής Διεύθυνσης Φυτικής Παραγωγής του 
Υπουργείου Γεωργίας. 

β) της Γενικής Διεύθυνσης Γεωργικών Εφαρμογών και 
Έρευνας του Υπουργείου Γεωργίας. 

γ) της Διεύθυνσης Μεταποίησης, Τυποποίησης και Ποι¬ 
οτικού Ελέγχου Προϊόντων Φυτικής Παραγωγής του 
Υπουργείου Γεωργίας. 

δ) της Διεύθυνσης Αγροτικού Συνεργατισμού και Ομα¬ 
δικών Δραστηριοτήτων του Υπουργείου Γεωργίας. 

ε) από τα αντικείμενα του Εποπτευόμενου από το 
Υπουργείο Γεωργίας Οργανισμού Πληρωμών και Ελέγ¬ 
χου Κοινοτικών Ενισχύσεων Προσανατολισμού και Εγ¬ 
γυήσεων (Ο.Π.Ε.Κ.Ε.Π.Ε.) όσες αρμοδιότητες εμπίπτουν 
στον κύκλο των παραπάνω υπό α), β), γ) και δ) αντικειμέ¬ 
νων. 

2. Στον Υφυπουργό Γεωργίας Φώτη Χατζημιχάλη ανα¬ 
θέτουμε την άσκηση των αρμοδιοτήτων που απορρέουν 
από τις κείμενες διατάξεις για τα αντικείμενα: 

α) της Γενικής Διεύθυνσης Κτηνιατρικής του Υπουργεί¬ 
ου Γεωργίας. 

β) της Γενικής Διεύθυνσης Ζωικής Παραγωγής του 
Υπουργείου Γεωργίας. 

γ) της Γενικής Διεύθυνσης Ανάπτυξης και Προστασίας 
Δασών και Φυσικού Περιβάλλοντος του Υπουργείου Γε¬ 
ωργίας. 

δ) από τα αντικείμενα των Εποπτευόμενων από το 
Υπουργείο Γ εωργίας. 

(δα) Οργανισμού Πληρωμών και Ελέγχου Κοινοτικών 
Ενισχύσεων Προσανατολισμού και Εγγυήσεων 
(Ο.Π.Ε.Κ.Ε.Π.Ε.) και 

(δβ) Ελληνικού Οργανισμού Γάλακτος (ΕΛ.Ο.Γ.) , όσες 
αρμοδιότητες εμπίπτουν στον κύκλο των παραπάνω υπό 
α), β) καιγ) αντικειμένων. 

ΑΡΘΡΟ 3 

Στους ανωτέρω Υφυπουργούς αναθέτουμε επίσης την 
άσκηση της αρμοδιότητας της πρότασης για την έκδοση 
κανονιστικών και ατομικών πράξεων και αποφάσεων που 
ανάγονται στις αρμοδιότητες των αντικειμένων του άρ¬ 
θρου 2 της παρούσας. 

ΑΡΘΡΟ 4 

Από τις αρμοδιότητες που αναθέτουμε στους ανωτέρω 
Υφυπουργούς με τα προηγούμενα άρθρα της παρούσας, 
εξαιρούνται και ασκούνται μόνο από τον Υπουργό Γ εωρ¬ 
γίας : 

α) Η νομοθετική πρωτοβουλία. 

β) Η σύσταση και συγκρότηση όλων εν γένει των συμ¬ 
βουλίων , ομάδων εργασίας και επιτροπών πάσης φύσε- 
ως. 

γ) Η συγκρότηση των Διοικητικών Συμβουλίωντων Επο¬ 
πτευόμενων από τις Υπηρεσίες του άρθρου 2 Νομικών 
Προσώπων, Οργανισμών και Ιδρυμάτων. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 30 Οκτωβρίου 2001 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Γ. ΣΗΜΙΤΗΣ 

Ο ΥΠΟΥΡΓΟΣ ΓΕΩΡΓΙΑΣ 

ΓΕΩΡΓΙΟΣ ΔΡΥΣ 

-♦- 

Αριθ. 8334 (2) 

Ανάθεση αρμοδιοτήτων στους Υφυπουργούς Πολιτι¬ 
σμού. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

α) Τα άρθρα 81 και83παρ. 2 του Συντάγματος. 

β) Τα άρθρα 16παρ. 1 και 5,22παρ. 2 και24παρ. 3περ. 
β του Ν. 1558/85 «Κυβέρνηση και Κυβερνητικά Όργανα» 
(ΦΕΚ. Α' 137). 


γ) Το Π.Δ. 77/85 «Οργανισμόςτης Γενικής Γραμματείας 
Αθλητισμού» (ΦΕΚ Α' 28) 

δ) Το Π.Δ. 220/2000 «Σύσταση στη Γενική Γραμματεία 
Αθλητισμού Ειδικής Υπηρεσίας Δημοσίων Έργων, για τον 
προγραμματισμό, τη μελέτη και κατασκευή αθλητικών και 
λοιπών έργων που θα εξυπηρετούν τους Ολυμπιακούς 
Αγώνες του 2004»(ΦΕΚ Α' 190). 

ε) Το Π.Δ. 388/2001 «Διορισμός Υπουργών, Αναπληρω¬ 
τή Υπουργού και Υφυπουργών» (ΦΕΚ Α' 254). 

στ) Το άρθρο 27 του Ν. 2081/1992 (ΦΕΚ Α' 154) με το 
οποίο προστέθηκε άρθρο 29Α στο Ν. 1558/1985, όπως 
τροποποιήθηκε με το άρθρο 1 παρ. 2 περ. α του Ν. 
2469/1997 (ΦΕΚ Α' 38) και το γεγονός ότι από την παρού¬ 
σα απόφαση δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

1. Στον Υφυπουργό Πολιτισμού, Αθανάσιο Αλευρά, ανα¬ 
θέτουμε τις αρμοδιότητες για τα θέματα της Ειδικής Υπη¬ 
ρεσίας Δημοσίων Έργων για τον Προγραμματισμό, τη με¬ 
λέτη και κατασκευή αθλητικών και λοιπών έργων που θα 
εξυπηρετούν τους Ολυμπιακούς Αγώνες του 2004 (ΕΥ- 
ΔΕ/ΑΟΕΕ) η οποία έχει συσταθεί με το Π.Δ. 220/2000 (Α' 
190). Στις αρμοδιότητες αυτές περιλαμβάνονται και οι 
σχετικές με την υπαγωγή έργων και την τοποθέτηση, με¬ 
τακίνηση ή απόσπαση του προσωπικού τωντεχνικών υπη¬ 
ρεσιών της Γ ενικής Γ ραμματείας Αθλητισμού στην παρα¬ 
πάνω ΕΥΔΕ καθώς και με την ανάθεση καθηκόντων, απο¬ 
κλειστικά ή παράλληλα, στο παραπάνω προσωπικό για τις 
ανάγκες των Ολυμπιακών Έργων. 

2. Στον Υφυπουργό Πολιτισμού, Ιωάννη Κουράκη, ανα¬ 
θέτουμε τις αρμοδιότητες για τα θέματα των υπηρεσιών 
της Γ ενικής Γ ραμματείας Αθλητισμού πλην των αρμοδιο¬ 
τήτων της παραγράφου 1. 

3. Στις παραπάνω αρμοδιότητες των Υφυπουργών Πο¬ 
λιτισμού περιλαμβάνονται και οι κοινοβουλευτικές, εκτός 
της νομοθετικής πρωτοβουλίας, η πρόταση για έκδοση 
και η υπογραφή ατομικών και κανονιστικών διαταγμάτων, 
η έκδοση αποφάσεων ατομικού και κανονιστικού χαρα¬ 
κτήρα, καθώς και η συνυπογραφή ατομικών ή κανονιστι¬ 
κών διαταγμάτων και αποφάσεων με άλλους Υπουργούς 
ή Υφυπουργούς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Οκτωβρίου 2001 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Γ. ΣΗΜΙΤΗΣ 

Ο ΥΠΟΥΡΓΟΣ ΠΟΛΙΤΙΣΜΟΥ 

ΕΥΑΓΓΕΛΟΣ ΒΕΝΙΖΕΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






